ಸಂಸ್ಕೃತಿ ಸಚಿವಾಲಯ
ಪ್ಯಾನ್ ಇಂಡಿಯಾ ಮೇರಿ ಮಾತಿ ಮೇರಾ ದೇಶ್ ಅಭಿಯಾನವನ್ನು ನಾಳೆಯಿಂದ ಆಗಸ್ಟ್ 9 ರಂದು ಪ್ರಾರಂಭಿಸುವುದು
ದೇಶಕ್ಕಾಗಿ ಪ್ರಾಣತ್ಯಾಗ ಮಾಡಿದ ವೀರರಿಗೆ ಗೌರವ ಸಲ್ಲಿಸಲು ಗ್ರಾಮದಿಂದ ರಾಷ್ಟ್ರ ಮಟ್ಟದವರೆಗೆ ಜನ-ಭಾಗೀಧಾರಿ ಕಾರ್ಯಕ್ರಮಗಳನ್ನು ಆಯೋಜಿಸಲಾಗುವುದು
ಗ್ರಾಮ ಪಂಚಾಯಿತಿಗಳಲ್ಲಿ ಶಿಲಾಫಲಕಂಗಳನ್ನು  ಸ್ಥಾಪಿಸಲಾಗುವುದು
ಅಮೃತ ವಾಟಿಕಾ ನಿರ್ಮಾಣಕ್ಕಾಗಿ ಅಮೃತ ಕಲಶ ಯಾತ್ರೆಯಲ್ಲಿ ದೇಶದ ವಿವಿಧ ಮೂಲೆಗಳಿಂದ ಮಣ್ಣನ್ನು ದೆಹಲಿಗೆ ತರಲಾಗುವುದು
ದೇಶಕ್ಕಾಗಿ ಪ್ರಾಣತ್ಯಾಗ ಮಾಡಿದ ವೀರರಿಗೆ ಗೌರವ ಸಲ್ಲಿಸಲು ರಾಷ್ಟ್ರವ್ಯಾಪಿ "ಮೇರಿ ಮಾತಿ ಮೇರಾ ದೇಶ್" ಅಭಿಯಾನವನ್ನು ನಾಳೆ ಆಗಸ್ಟ್ 9 , 2023 ರಂದು ಪ್ರಾರಂಭಿಸಲಾಗುವುದು. 2023 ರ ಆಗಸ್ಟ್9 ರಿಂದ 30 ರವರೆಗೆ, 'ಮೇರಿ ಮಾತಿ ಮೇರಾ ದೇಶ್' ಅಭಿಯಾನವು ಗ್ರಾಮ ಮತ್ತು ಬ್ಲಾಕ್ ಮಟ್ಟದಲ್ಲಿ, ಸ್ಥಳೀಯ ನಗರ ಸಂಸ್ಥೆಗಳು, ಜೊತೆಗೆ ರಾಜ್ಯ ಮತ್ತು ರಾಷ್ಟ್ರ ಮಟ್ಟದಲ್ಲಿ ಕಾರ್ಯಕ್ರಮಗಳನ್ನು ಒಳಗೊಂಡಿರುತ್ತದೆ.
ಈ ಅಭಿಯಾನವು ಧೈರ್ಯಶಾಲಿಗಳನ್ನು  ಸ್ಮರಿಸಲು ದೇಶಾದ್ಯಂತ ವಿವಿಧ ಕಾರ್ಯಕ್ರಮಗಳನ್ನು ಒಳಗೊಂಡಿರುತ್ತದೆ. ಅವರನ್ನು ಸ್ಮರಿಸುವ ಶಿಲಾಫಲಕಂಗಳನ್ನು  ಗ್ರಾಮ ಪಂಚಾಯಿತಿಗಳಲ್ಲಿ ಸ್ಥಾಪಿಸಲಾಗುವುದು. ಈಅಭಿಯಾನವು 2021 ರ ಮಾರ್ಚ್ 12 ರಂದು ಪ್ರಾರಂಭವಾದ 'ಆಜಾದಿ ಕಾ ಅಮೃತ್ ಮಹೋತ್ಸವ'ದ ಸಮಾರೋಪ ಸಮಾರಂಭವಾಗಿದೆ ಮತ್ತು ಭಾರತದಾದ್ಯಂತ 2 ಲಕ್ಷಕ್ಕೂ ಹೆಚ್ಚು ಕಾರ್ಯಕ್ರಮಗಳನ್ನು ಆಯೋಜಿಸುವ ಮೂಲಕ ವ್ಯಾಪಕ ಸಾರ್ವಜನಿಕ ಭಾಗವಹಿಸುವಿಕೆಗೆ  ಸಾಕ್ಷಿಯಾಗಿದೆ.
ಭಾರತದ ಪ್ರಧಾನ ಮಂತ್ರಿ ಶ್ರೀ ನರೇಂದ್ರ ಮೋದಿ ಅವರು ಇತ್ತೀಚೆಗೆ ತಮ್ಮ ಮನ್ ಕಿ ಬಾತ್ ಪ್ರಸಾರದಲ್ಲಿ ಈ ಅಭಿಯಾನವನ್ನು ಘೋಷಿಸಿದರು. ದೇಶಕ್ಕಾಗಿ ತಮ್ಮ ಪ್ರಾಣವನ್ನು ತ್ಯಾಗ ಮಾಡಿದ ಧೈರ್ಯಶಾಲಿ ಸ್ವಾತಂತ್ರ್ಯ ಹೋರಾಟಗಾರರು ಮತ್ತು ಧೈರ್ಯಶಾಲಿಗಳನ್ನು ಗೌರವಿಸುವ ಗುರಿಯನ್ನು ಈ ಅಭಿಯಾನ ಹೊಂದಿದೆ.
ಈ ಅಭಿಯಾನವು ಸ್ವಾತಂತ್ರ್ಯ ಹೋರಾಟಗಾರರು ಮತ್ತು ಭದ್ರತಾ ಪಡೆಗಳಿಗೆ ಸಮರ್ಪಿತವಾದ ಶಿಲಾಫಲಕಂಗಳ ಸ್ಥಾಪನೆಯಂತಹ ಕಾರ್ಯಕ್ರಮಗಳನ್ನು ಒಳಗೊಂಡಿರುತ್ತದೆ, ಜೊತೆಗೆ ನಮ್ಮ ಧೈರ್ಯಶಾಲಿಗಳ ಶೌರ್ಯ ತ್ಯಾಗಗಳನ್ನು ಗೌರವಿಸುವ ಪಂಚ ಪ್ರಾಣ ಪ್ರತಿಜ್ಞೆ, ವಸುಧಾ ವಂದನ್, ವೀರೋನ್ ಕಾ ವಂದನ್ ನಂತಹ ಉಪಕ್ರಮಗಳನ್ನು ಒಳಗೊಂಡಿರುತ್ತದೆ. ಗ್ರಾಮ, ಪಂಚಾಯತ್, ಬ್ಲಾಕ್, ಪಟ್ಟಣ, ನಗರ, ಪುರಸಭೆ ಇತ್ಯಾದಿಗಳ ಸ್ಥಳೀಯ ಧೈರ್ಯಶಾಲಿಗಳ ತ್ಯಾಗದ ಮನೋಭಾವಕ್ಕೆ ವಂದಿಸುವ ಶಿಲಾಫಲಕಂ ಅಥವಾ ಸ್ಮಾರಕ ಫಲಕಗಳನ್ನು ನಗರ ಮತ್ತು ಗ್ರಾಮೀಣ ಪ್ರದೇಶಗಳಲ್ಲಿ ಸ್ಥಾಪಿಸಬೇಕು. ಇದು ಆ ಪ್ರದೇಶಕ್ಕೆ ಸೇರಿದ ರಾಷ್ಟ್ರಕ್ಕಾಗಿ ತಮ್ಮ ಪ್ರಾಣವನ್ನು ತ್ಯಾಗ ಮಾಡಿದವರ ಹೆಸರುಗಳೊಂದಿಗೆ ಪ್ರಧಾನ ಮಂತ್ರಿಯ ಸಂದೇಶವನ್ನು ಹೊಂದಿರುತ್ತದೆ.
ದೆಹಲಿಯಲ್ಲಿ 'ಅಮೃತ ವಾಟಿಕಾ' ರಚಿಸಲು ದೇಶದ ಮೂಲೆ ಮೂಲೆಗಳಿಂದ 7500 ಕಲಶಗಳಲ್ಲಿ ಮಣ್ಣನ್ನು ಸಾಗಿಸುವ 'ಅಮೃತ ಕಲಶ ಯಾತ್ರೆ' ನಡೆಸಲಾಗುವುದು. ಈ 'ಅಮೃತ್ ವಾಟಿಕಾ' 'ಏಕ್ ಭಾರತ್ ಶ್ರೇಷ್ಠ ಭಾರತ'ದ ಬದ್ಧತೆಯನ್ನು ಸಂಕೇತಿಸುತ್ತದೆ.
ಸಾಮೂಹಿಕ ಭಾಗವಹಿಸುವಿಕೆಯನ್ನು ಉತ್ತೇಜಿಸಲು  https://merimaatimeradesh.gov.in ಎಂಬ ವೆಬ್ಸೈಟ್ ಅನ್ನು ಸಹ ಪ್ರಾರಂಭಿಸಲಾಗಿದೆ, ಅಲ್ಲಿ ಜನರು ಮಣ್ಣು ಅಥವಾ ಮಣ್ಣಿನ ದೀಪವನ್ನು ಹಿಡಿದು ಸೆಲ್ಫಿಗಳನ್ನು ಅಪ್ಲೋಡ್ ಮಾಡಬಹುದು. ಹಾಗೆ ಮಾಡುವ ಮೂಲಕ, ಭಾರತವನ್ನು ಅಭಿವೃದ್ಧಿ ಹೊಂದಿದ ದೇಶವನ್ನಾಗಿ ಮಾಡಲು, ಗುಲಾಮಗಿರಿಯ ಮನಸ್ಥಿತಿಯನ್ನು ತೊಡೆದುಹಾಕಲು, ನಮ್ಮ ಶ್ರೀಮಂತ ಪರಂಪರೆಯ ಬಗ್ಗೆ ಹೆಮ್ಮೆಪಡಲು, ಏಕತೆ ಮತ್ತು ಒಗ್ಗಟ್ಟನ್ನು ಎತ್ತಿಹಿಡಿಯಲು, ನಾಗರಿಕರಾಗಿ ಕರ್ತವ್ಯಗಳನ್ನು ಪೂರೈಸಲು ಮತ್ತು ರಾಷ್ಟ್ರವನ್ನು ರಕ್ಷಿಸುವವರನ್ನು ಗೌರವಿಸುವತ್ತ ಗಮನ ಹರಿಸಿ ಅವರು ಪಂಚಪ್ರಾಣ ಪ್ರತಿಜ್ಞೆಯನ್ನು ತೆಗೆದುಕೊಳ್ಳುತ್ತಾರೆ. ಪ್ರತಿಜ್ಞೆಯನ್ನು ತೆಗೆದುಕೊಂಡ ನಂತರ, ಭಾಗವಹಿಸುವಿಕೆಯ ಡಿಜಿಟಲ್ ಪ್ರಮಾಣಪತ್ರವನ್ನು ವೆಬ್ಸೈಟ್ನಿಂದ ಡೌನ್ಲೋಡ್ ಮಾಡಬಹುದು.
ರಾಷ್ಟ್ರವ್ಯಾಪಿ ಅಭಿಯಾನವು ಆಗಸ್ಟ್ 9 ರಂದು ಪ್ರಾರಂಭವಾಗಲಿದ್ದು, 2023ರ ಆಗಸ್ಟ್ 15 ರಂದು ಸ್ವಾತಂತ್ರ್ಯ ದಿನಾಚರಣೆಯವರೆಗೆ ನಿಗದಿತ ಕಾರ್ಯಕ್ರಮಗಳೊಂದಿಗೆ. ಮುಂದಿನಕಾರ್ಯಕ್ರಮಗಳು ಆಗಸ್ಟ್ 16 , 2023 ರಿಂದ ಬ್ಲಾಕ್, ಪುರಸಭೆ / ಕಾರ್ಪೊರೇಷನ್ ಮತ್ತು ರಾಜ್ಯ ಮಟ್ಟದಲ್ಲಿ ನಡೆಯಲಿವೆ. ಸಮಾರೋಪಸಮಾರಂಭವನ್ನು ಆಗಸ್ಟ್ 30 , 2023 ರಂದು ನವದೆಹಲಿಯ ಕಾರ್ತವ್ಯ ಪಥದಲ್ಲಿ ಗಣ್ಯರ ಉಪಸ್ಥಿತಿಯಲ್ಲಿ ನಿಗದಿಪಡಿಸಲಾಗಿದೆ. ಮೇರಿ ಮಾತಿ ಮೇರಾ ದೇಶ್ ಅಭಿಯಾನದ ಅಡಿಯಲ್ಲಿ ವಿವಿಧ ಚಟುವಟಿಕೆಗಳ ಮಾಹಿತಿಗಾಗಿ ಪೋರ್ಟಲ್ https:// yuva.gov.in ಪ್ರವೇಶಿಸಬಹುದು.
ಕಳೆದ ವರ್ಷ, "ಹರ್ ಘರ್ ತಿರಂಗಾ" ಕಾರ್ಯಕ್ರಮವು ಎಲ್ಲರ ಭಾಗವಹಿಸುವಿಕೆಯಿಂದಾಗಿ ಅದ್ಭುತ ಯಶಸ್ಸನ್ನು ಗಳಿಸಿತು. ಈ ವರ್ಷವೂ ಹರ್ ಘರ್ ತಿರಂಗವನ್ನು 2023 ರ ಆಗಸ್ಟ್ 13 ರಿಂದ 15 ರವರೆಗೆ ಆಚರಿಸಲಾಗುವುದು. ಎಲ್ಲೆಡೆ ಭಾರತೀಯರು ರಾಷ್ಟ್ರಧ್ವಜವನ್ನು ಹಾರಿಸಬಹುದು, ತಿರಂಗಾದೊಂದಿಗೆ ಸೆಲ್ಫಿ ಕ್ಲಿಕ್ ಮಾಡಬಹುದು ಮತ್ತು ಹರ್ ಘರ್ ತಿರಂಗಾ ವೆಬ್ಸೈಟ್ನಲ್ಲಿ ಅಪ್ಲೋಡ್ ಮಾಡಬಹುದು.
ಮೇರಿ ಮತಿ ಮೇರಾ ದೇಶ್ ವೆಬ್ ಸೈಟ್ https://merimaatimeradesh.gov.in
ಪೋರ್ಟಲ್ https:// yuva.gov.in ಸಹ ಪ್ರವೇಶಿಸಬಹುದು
ಹರ್ ಘರ್ ತಿರಂಗಾ ವೆಬ್ ಸೈಟ್ https://harghartiranga.com